На основу члана 46. став 1. Закона о планирању и изградњи (''Службени гласник Републике Србије'', број 72/09 и 81/09-исправка 64/10-УС, 24/11, 121/12, 42/13-УС, 50/13-УС, 98/13-УС,132/14 и 145/14), члана 32. Закона о локалној самоуправи (“Службени гласник РС” број 129/07, 83/14- др. закон и 101/16-др.закон) и члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/13, 5/17 и 14/17), Скупштина општине Владичин Хан, на седници одржаној дана 05.04.2018. године, донела је

**ОДЛУКУ О ИЗРАДИ ПЛАНА ДЕТАЉНЕ РЕГУЛАЦИЈЕ ДЕНИВЕЛИСАНЕ РАСКРСНИЦЕ ГРАМАЂЕ НА АУТОПУТУ Е75**

**Члан 1.**

Приступа се изради Плана детаљне регулације денивелисане регулације денивелисане раскрснице Грамађе на аутопуту Е75 (у даљем тексту: **План детаљне регулације**).

План детаљне регулације се доноси за делове насељеног места, уређење неформалних насеља, зоне урбане обнове, инфраструктурне коридоре и објекте и подручја за која је обавеза његове израде одређена претходно донетим планским документом.

**Члан 2.**

План се доноси за подручје од око 20,0 ha део територије општине Владичин Хан који обухвата део територије КО Грамађе. Оквирна граница планског обухвата оивичена је следећим катастарским парцелама:

* Северно: 772/2 и 765 КО Грамађе;
* Источно:772/1,764/1,763,771/1,793,1124/2,1123,1125,1127,1128/1,1129/1,1129/3,1130/1,1156,1157/1,1157/3,1160/1,1161/1,1717/1,1105,1104,1103,1102,1093,1092,1091,1088,1087,1084/1,1082,1081,1240/1,1645,1642,1640/1,1641 КО Грамађе;
* Јужно:1626/1,1625,1624,1623,1622,1620/2,1620/1,1619,1618,1617,1616 КО Грамађе;
* Западно:1606,1607,1608,1614,1249,1250,1246,1241,1226,1221/2,1220,1217,1216,1214,1212,1209,1205,1203,1202,1176,1178,1180,1181/1,1181/2,1182,1183,1184,1185,1167,1166,1164,1163,1159,1158,1155,1154,1131,1134,1135,1141,1123/1,1124/1,1122/2,791,792,783,778,777,773 КО Грамађе;

Граница планског обухвата из претходног става је оквирна, биће ближе утврђена у фази израде нацрта Плана.

Подручје Плана детаљне регулације дато је на графичком приказу, који је прилог уз ову Одлуку и чини њен саставни део.

**Члан 3.**

Просторни план подручја инфраструктурног коридора Ниш-граница републике Македоније (Сл.гласник 77/02,102/10) и Просторни план општине Владичин Хан (Службени гласник града Врања“, број 22/10) представљају плански основ и план вишег реда чије смернице треба да буду уграђене у План детаљне регулације.

Подлоге које ће бити коришћене за израду Плана су геореференциране катастарске подлоге и катастарско-топографски план који ће бити обезбеђен у току израде Плана.

**Члан 4.**

Основни принципи просторног развоја су: примена савремених принципа у планирању, уређењу и заштити простора, заштита јавног интереса, заштита и унапређење животне средине.

**Члан 5.**

Основни циљ израде Плана детаљне регулације је дефинисање регулације површина јавне намене и формирање површине за реализацију остале намене. Остали циљеви израде Плана детаљне регулације су: дефинисање планских решења утврђених планом вишег реда, дефинисање и регулација односа земљишта за површине јавне и остале намене, дефинисање правила уређења и правила грађења, развој комуналне инфраструктуре и опремање локације, дефинисање услова и мера заштите културног наслеђа, енергетске ефикасности, приступачности и животне средине.

**Члан 6.**

Концепт намене простора обухвата две основне намене – земљиште за површине и објекте јавне намене и земљиште за остале намене. Структуру коришћења земљишта у оквиру површина и објеката јавне намене чине објекти и површине саобраћајне и комуналне инфраструктуре.

**Члан 7.**

Рок за израду Плана детаљне регулације регулисаће се посебним Уговором између обрађивача Плана и Носиоца израде Плана.

**Члан 8.**

Средства за израду Плана детаљне регулације обезбеђује Коридори Србије Д.О.О. Београд.

**Члан 9.**

Рани јавни увид и јавни увид ће се обавити у просторијама општине Владичин Хан, након оглашавања у дневном и локалном средству јавног информисања, у трајању у складу са законом.

**Члан 10.**

Донета је одлука о приступању изради стратешке процене утицаја Плана на животну средину („Службени гласник Града Врања“ број 6/2018 ).

**Члан 11.**

Ова Одлука ступа на снагу осмог дана од дана објављивања у „Службеном гласнику Града Врања“.


**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-36/1/18-I**

**ПРЕДСЕДНИЦА,**

**Данијела Поповић**

 Графички приказ уз Одлуку о изради Плана детаљне регулације денивелисане регулације денивелисане раскрснице Грамађе на аутопуту Е75